Æskulýðsnefnd starfar samkvæmt lögum LH. Starfstími nefndarinnar er til tveggja ára í senn . Nefndin skal skipuð 5 - 7 aðilum sem stjórn LH tilnefnir . Fulltrúi úr stjórn LH er tengiliður við nefndina . Æskilegt er hann sitji fundi reglulega . Hlutverk Æskulýðsnefndar er að efla fræðslu um æskulýðsmál , gæta hagsmuna og jafnræðis æskunnar í íþróttinni , auka fræðslu æskulýðsfulltrúa um allt land og styðja við þá í starfi . Nefndin tilnefnir fulltrúa , í samstarfi við Landsliðsnefnd , sem fylgir ungmennum á HM , NM og önnur stórmót . Nefndin sér einnig um val þátttakenda á FEIF Youth Cup og Youth Camp . Hlutverki sínu hyggst nefndin ná m.a. með því að stuðla að því að haldnir séu fræðslufundir eða ráðstefnur fyrir æskulýðsfulltrúa hestamannafélaganna með reglulegu millibili . Við undirbúning slíkra funda skulu lagðar fram kostnaðaráætlanir til samþykkis til stjórnar LH. Einnig mun nefndin sjá um að koma á framfæri hugmyndum um verkefni og fræðsluerindi varðandi æskulýðsmál , og vera æskulýðsnefndum félaganna innan handar í starfi sínu . Nefndinni er falið að annast samskipti við Æskulýðsnefnd FEIF og fylgjast með starfi FEIF á sviði æskulýðsmála . Formaður eða fulltrúi nefndarinnar sækir ráðstefnu FEIF sem haldin er árlega . Nefndin skal annast undirbúning og val á þátttakendum hér á landi sem sækja um FYCup og FYCamp . Auglýsa skal eftir umsóknum á netmiðlum , ásamt því að senda æskulýðsnefndum félaganna auglýsingar um mótin . Nefndin útbýr reglur vegna vals á þátttakendum og sér um að kynna ferða - og keppnisreglur áður en lagt er af stað á Camp / Cup . Nefndin sér um að skriflegir samningar séu gerðir við þátttakendur . LH greiðir kostnað vegna fararstjóra . Nefndarmenn velja ritara nefndarinnar . Fundargerðir skulu ritaðar á hverjum fundi og skulu þær sendar á skrifstofu LH eins fljótt og auðið er að loknum fundum . Æskulýðsnefnd skili ársskýrslu til skrifstofu LH tveim vikum fyrir LH þing og formannafund .